Indhold

[ANDAGTER 2](#_Toc491854167)

[Andagt med Klimastafetten, Økumenisk Efterårskursus 2008 2](#_Toc491854168)

[Andagt tema: Taknemlighed for Vand 4](#_Toc491854169)

[Andagt: Tid til Skaberværket – med klimastafetten 6](#_Toc491854170)

[ROPET FRA EN SÅRET JORD 12](#_Toc491854171)

[MEDITATIONER 17](#_Toc491854172)

[Æblemeditation over et Guldborgæble 17](#_Toc491854173)

[Guidet meditation med Kristuskransen med den grønne perle 19](#_Toc491854174)

# ANDAGTER

# Andagt med Klimastafetten, Økumenisk Efterårskursus 2008

**INTRODUKTION MED MUSIK**

**L:** Vi vil begynde vores gudstjeneste i den treenige Guds navn:

Gud den almægtige, som skaber, Jesus Kristus – frelser og befrier og Gud Helligånd, som giver nyt liv til sin skabning.

**Alle:** Amen

**KLIMASYMBOLERNE BÆRES IND**

De tre klimasymboler bæres et efter et frem på bordet i midten.
Til hvert symbol bedes en bøn.

**SALME:** I østen stiger solen op:

**SYNDSBEKENDELSE**

**L:** Almægtige Gud, Skaber og Livgiver;
 vi er en del af dit smukke men sårbare skaberværk.
 Vi har ansvaret for at beskytte og værne om det,
 men vi har svigtet vores ansvar.
 Derfor beder vi:
**Alle:** Herre, forbarm dig over os!

**L:** Jorden er vores ophav, som giver os mad og næring.
 Hvert frø i jordens mørke rører sig ved din skabervilje.
 Når jorden bliver ødelagt og forgiftet
 af grådighed og kortsigtede interesser,
 forråder vi vort ophav og din skabervilje.
 Derfor beder vi:

**Alle:** Herre, forbarm dig over os!

**L:** Luften er livets og jordens pusterum.
 Hvert åndedrag er en påmindelse om din skaberkraft.
 Når luften forurenes, skades jordens lunger,
 og din skabermagt bliver krænket.
 Derfor beder vi:

**Alle:** Herre, forbarm dig over os!

**SALME:** Bekender vi har syndet

**TEKSTLÆSNING**

**SALME:** Der truer os i tiden

**TROSBEKENDELSE****L:** Vi tror på dig, Gud:
 Du som skabte stjernerne, skovene og havet.
**Alle:** I dig lever vi, i dig vokser vi,
 i dig ånder vi, og i dig er vi til.
**L:** Vi tror på dig, Gud:
 Jesus Kristus som har åbenbaret dig for os
**Alle:** I dig finder vi Gud, I dig finder vi os selv,
 i liv og død er Du med os.
**L:** Vi tror på dig, Gud:
 Livets Ånd, som er os nær i dette nu.
**Alle:** I dig er kærlighed, i dig er sandhed,
 i dig er livet, som rører og berører os.
**L:** Vi tror på dig, Gud,
 treenig, én i tre og tre i én.
**Alle:** I dig er vi skabt, af dig frelses vi,
 i dig er det fornyede liv.

**PRÆDIKEN**

**BØN OG FADER VOR**

Efter bønnerne synges: O Gud, hør min bøn

Fader Vor

**KLIMASTAFETTEN SÆTTES I GANG**

Klimasynbolerne overdrages ledere og repræsentanter for kirkesamfund i Danmark.

**VELSIGNELSE**

**SALME:** Spænd over os dit himmelsejl.

Andagt tema: Taknemlighed for Vand  ***Af Maria Pedersen***

Salme 17 - Frans af Assisi solsang vers 1 og 6
*Remedier: et fad med vand. Evt. dåbsfad. En kande med vand og nogle glas.*

I dag skal vi reflektere lidt over VAND, vand, som det der står i fadet her, vand som vi her i vores del af verden, har fri adgang til i rigelige mængder, og måske derfor ikke forstår at værdsætte så meget i det daglige.

Vand, er et simpelt molekyle, bestående af 3 atomer, men det er samtidig forudsætningen for alt liv. Det er guddommeligt,- der skulle en Gud til at opfinde det. Vi mennesker består af 70 % vand.

Vi kan tage vandet som en selvfølge eller som en stor gave. Det er i hver celle af vores krop og til stede overalt, synligt eller usynligt . Som Gud.

Der er fokus på vandet i mange sammenhænge. Vandmiljøplan i Danmark, tørke i den store verden, oversvømmelser, problemer med drikkevand i Afrika, miljøforandringer, afsmeltning ved polerne og så videre.

Den tidligere Generalsekretær for Folkekirkens Nødhjælp, Henrik Stubkjær, siger: ”Der er to problemer med vandet: Enten er der for lidt, eller også er der for meget. Alt levende skal have vand, men hvis der kommer for meget, så drukner både mennesker, dyr og afgrøder.

Vi bor i en del af verden, hvor vi har tilpas mængde af vand, endnu i hvert fald.-og her til morgen vil jeg gerne, at vi vender os til Gud og takker for, at vi kan få vores daglige vand. Både det vand vi fysisk har brug for, men også det levende vand som Jesus skænker os. Jesus siger: ”Den der drikker af det vand, jeg

vil give ham, skal aldrig i evighed tørste. Det vand, jeg vil give ham, skal i ham

blive en kilde, som vælder med vand til evigt liv. ( Johannes evangeliet kap. 4, vers 13-14.)

 Jeg vil nu skænke hver af jer et lille glas vand, og så sidder vi i stilhed og drikker det, og blive opmærksomme på hvor stor en gave det er.

**Bøn:**

Forstyr os Herre, når vi bliver for tilfredse med os selv.

Forstyr os Herre, når vi – midt i den overflod af ting vi ejer – har mistet tørsten efter levende vand. Fordi vi er blevet forelsket i vore egne liv, er vi holdt op med at længes efter noget større, og mens vi var optaget af at bygge vore egne projekter, er vi holdt op med at drømme om en ny himmel og en ny jord.

Herre udvid vores horisonter, så vi får et dybere håb, et større mod, og en stærkere kærlighed.

Vekselbøn: **VEKSELBØN**

(Tekst med **fed skrift** læses af alle)

Verdens skaber, du som holder vores skrøbelig jord i dine hænder.

 **Alt får liv og ånde fra dig.**

Kristus, du som er kilden til glæde og forundring.

 **Lad os drikke af det levende vand, som aldrig tørrer ud.**

Livets Ånd, du som giver os mod og håb for fremtiden.

 **Pust liv i os igen, så vi ikke bliver stive og snæversynede.**

Evige Gud, du skabte alt, så det var godt og smuk.

 **Giv os åbne øjne, så vi ser storheden i det mindste kryb.**

Du arbejder bestandigt for at fuldende dit skaberværk.

 **Giv os din uro, så vi ikke bliver ligeglade med jorden og dens liv.**

Når du ånder gennem skabningen, så er jorden ikke bare jord,

 **men jorden er vores hjem.**

Når du ånder gennem skabningen, så er vandet ikke bare vand,

 **men vandet er kilde til leg og til liv.**

Når du ånder gennem os, er vi ikke bare os selv,

 **men vi er dine medarbejdere i verden.**

Hele skabningen venter på dig

 **med håb og med glæde.**

 **Amen**

Salme 17 vers 9 og 12

# Andagt: Tid til Skaberværket – med klimastafetten

Andagten "Tid til Skaberværket" blev holdt d. 4. september 2008 på Diakonissestiftelsen på Frederiksberg.

 **Indledning**

**Bøn med lystænding**

A.        Jeg tænder et lys i Guds navn, Gud som er lysets skaber, som tændte verden med stjerner, sol og måne og åndede liv i alle ting.

 B.         Jeg tænder et lys i Guds navn, som åbenbarede lyset, Gud som tændte lys i mørket og strakte sin hånd ud for vores skyld i kærlighed til hele den skabte verden.

 C.        Jeg tænder et lys i Guds navn, som er lysets inspirator, Gud som tænder verden indefra, og som fylder mit liv med undren og søgen efter indsigt og visdom.

 A.                  Vi holder disse lys:

**Alle.              For lysets og kærlighedens treenighed
                      Guds nærvær overalt
                     Guds frelse for alle
                      Guds inspiration som er til stede i alt**

B.                  Vi holder disse lys

**Alle.              For os selv og hinanden
                      For vore familier, venner og fjender
                      For vort arbejde, vore håb og kampe**

C.                  Vi holder disse lys:

**Alle.              For dem i nød og dem vi kan tage ved lærer af
                      For folk, regeringer og kirker
 For en fremtid med fred og retfærdighed i Danmark, Europa og verden**

 A.                  Vi holder disse lys:

**Alle.              For hele verden
                      For hele skabningen: alt det synlige og usynlige
                      For de enkelte og fællesskaberne i nød**

B.                  Vi holder disse lys for at takke:

**Alle.              For vand, luft og jord
                      For planter, træer og dyr
                      For mineraler og fossiler**

C.                  Vi holder disse lys for at takke:

**Alle.              For viden, færdigheder og ideer
                      For opfindelser og opdagelser
                      For videnskab og kunst**

 **Alle.              Treenige Gud**

**Led vore fødder, så vore fodaftryk på denne jord bliver skånsomme.
Lad os opdage dit hellige nærvær overalt**
**Lad os lære at værdsætte dine gaver uden spild og destruktion.**
**Lad os lære at berige det, som vi gør og bruger, så det blomstrer og bærer frugt.
Amen.**

**Sang (Her er min sang, Melodi: Sibelius’ ’Finlandia’)**

1. Her er mmin sang,
min Gud og alles skaber;
en sang om fred for lande fjernt og nær.
Her er mit sted, mit hjertes hjem på jorden;
her bor min drøm, mit håb, den jeg har kær.
Men andre folk
i andre lande elsker
så højt og sandt, så håbefuldt som her.

**Tekst: En samtale mellem Gud og Satan**

Fra ECENs 2008 materiale til skabelsestiden. Fordansket af sognepræst Martin Ishøy

**Gud:** Jamen ser man det – globetrotteren er vendt tilbage! Hvor i alverden har du været? Og mere bekymrende; hvad har du haft gang i?

**Satan:** Du ved hvordan det er … man farter rundt på planeten her og der og alle vegne. Man driver og daser. Hvor godtfolk er, kommer godtfolk til. … Og gode gud, jeg må sandelig sige, du har overgået dig selv denne gang. Hvilket vidunderligt skaberværk! Alle de farver og … overflader og elegante detaljer. Jeg elsker det du har gjort med de norske fjorde og bjergkæderne. Hvem skule have troet, at du kunne opfinde så mange afskygninger af purpur. Det er vidunderligt.

**Gud:** Jamen. Jeg er også selv ret tilfreds. Men du er vist ikke kommet for at give mig komplimenter. Hvorfor er du i virkeligheden kommet?

**Satan:** Åh Gud, du er bare så kynisk. Men; nu du nævner det; der er noget, jeg gerne vil foreslå. Den verden du har skabt er bare vildt vidunderlig. Men hvor god er den egentlig? Kom nu bare, Gud … er der ikke en svaghed ved det hele? Du har skabt noget mega-stort, og det hænger sammen på den mest geniale måde, men er der ikke en uforudset essentiel systemfejl?

**Gud:** Og? Hvad skulle det være?

**Satan:** Jamen, mennesket selvfølgelig. Det var fantastik bravt af dig at frembringe en skabning i dit billede; hvor opfindsomt. Personligt fornemmer jeg nu, at der er et vist overmod i det, som strengt taget ikke er dig værdig … nok ligefrem en arrogance som vil blive skabningens undergang…

**Gud:** Sludder og vrøvl. Se nu min gode mand Job. Hvordan med ham? Han lever stadigvæk spirituelt, moralsk, godt. Han viser mig stadigvæk fuld respekt. Han går i en stor bue uden om ondskaben. Han bestod lakmusprøven og hans integritet er fuldstændig intakt, selv om du – uden nogen rimelig grund – var allerhelvedes optaget af at ødelægge ham.

**Satan:** Jo meeen, han er heller ikke just gennemsnitlig – eller hva? Jeg er sikker på, at hvis du lader noget rigtig ubehageligt, noget der gør fysisk ondt, ramme et hvilket som helst menneske, så vi de bruge deres sidste stund til at forbande dig

**Gud:** Glem det.

**Satan:** Jeg tillader mig at være uenig. Giv mig mennesket, og jeg vil bevise, hvor arrogant, du har været. Jeg siger dig; menneskene vil ikke blot ødelægge sig selv, de vil ødelægge dit skaberværk. Jeg lover dig; hvem som helst vil forkaste al skønhed før de vil give slip på magten… Jeg er sikker på, det er sådan.

 **Gud:** Nonsens

 **Satan:** Og hvem som helst vil droppe retfærdighed, før de giver afkald på kaffe.

 **Gud:** Jeg tror ikke, det er sådan, det er!

 **Satan:** Og hvem som helst vil vende det blinde øje til klimaforandringerne i stedet for at ændre livsstil.

 **Gud:** Tror du virkelig, at mennesker er så overfladiske? Hvad med det gode de gør? De er underfuldt skabt. Hvis du ser dem i øjnene, kan du se kærligheden reflektere. Når du skaber et menneskes fingeraftryk eller kalder dem til live ved at hviske deres navn, så er det i billedet af himlen, de lever og røres og er til. Når du fylder en blomst med duft og med farve, et efterårsblad med solnedgang, så ved du, deres sjæle løfter sig sammen med deres åndedrag.

 **Satan:** Ja ja. Men når en person ikke får hvad han eller hun vil ha´, vil de forbande dig lige op i ansigtet. De vil have det søde, men ikke det sure. De er det, der hedder ”solskinsopportunister”. Og endnu værre; de vil da benægte deres fællesskab med hele skabningens væv. De vil se det som en modstander, parate til at bekæmpe det med en diktators ret.

 **Gud:** Nå det tror du virkelig? Så tag dem. Tag menneskeheden og se om du har ret. Jeg skabte dem med en kærlighed, som er til stede i hvert eneste atom i deres krop. De vil indse sandheden, de vil erkende underet, de vil leve i retfærdighed, de vil dele, hvad jeg har givet dem, og deres fodaftryk på jorden vil de afsætte med varsomhed. De vil ikke møde verden med begær, men med omsorg. Det er sådan, jeg skabte dem. Og de vil kende deres skaber.

 **Satan:** Vi får se, vi får se…

 **Gud:** Ja. Det gør vi.

 **Sang ”Her er min sang”**

2. Min himmels blå
er klar og dyb som havet;
og solen stråler over mark og skov.
Men solen skinner klart på andre lande
og himlen er hos dem så blå som min.
Her er min sang
min Gud og alles skaber;
en sang for jorden, ikke min, men din.

**Meditation**

Skabningen længes. Ligesom samtalen er der endnu ingen konklusion, på klimaforandringernes konsekvenser og implikationer. Vi må og kan indtil videre kun henvise til fremtidens tvetydighed. Men der er advarsler. Vi ser tegnene. Og også vi har et ansvar. Hører vi budskabet? Finder vi ud af, hvad vi kan gøre, i vore liv, derhjemme, på arbejde?

I maj måned havde vi besøg af Fei Tevi fra Stillehavets Kristne Råd. Han fortalte dengang, at i Stillehavet har de ikke den luksus at overveje om klimaforandringerne var menneskeskabte eller ej. Om de var de ene eller de andres ansvar. De oplever allerede nu oversvømmelser, hyppigere og stærkere storme. Klimaflygtninge. Deres koralrev dør fordi vandende varmes op. De døde koraller er et symbol på at Skaberværket lider. (Koral bæres frem)

I Grønland smelter indlandsisen med en hast vi ikke har kendt til tidligere. Sten kommer frem, som ikke tidligere har set dagens lys. Stenene fra Grønland er et symbol på at Skaberværket lider. (Sten bæres frem)

I Malawi medfører Den globale opvarmning større risiko for tørke. Det betyder tab af afgrøder, som især rammer den fattige del af verdens befolkning, især i dele af Afrika, hvor flere års tørke har skabt sultkatastrofe. Majsene fra Malawi er et symbol på at Skaberværket lider og på klimaforandringernes konsekvenser for vore medmennesker i andre dele af verden. (Majs bæres frem)

Disse elementer har vi her foran os. Som vidner fra Skaberværket, om at det ikke er som det skal være. Som opfordring til at vi tænker os om.

**Bøn**

L: Leder

A: Alle

L:                   Almægtige og kærlige Gud, du som har skabt og opretholder verden.

**A:        Vi takker dig for skabningen og livet du skænker. Vi priser dig for jorden, som giver os et livsrum midt i det kolde univers. Vi lover dig, fordi vi ser hvordan luft, jord, vand og varme, netop her gør livet muligt.**

**A:                  Herre, vi takker dig!**

**A:        Vi takker dig for solens stråler der falder som velsignelse over landet og havet. Vi priser dig for atmosfæren, i hvilken vi kan ånde, leve, elske og dø. Vi lover dig fordi vi ser hvordan energi og stof bestandigt fornyer livet på jorden.**

**A:                  Herre vi takker dig!**

 L:         Almægtige og kærlige Gud, du som har betroet os at forvalte din skabning.

**A:        Hjælp os til indsigt i skabningens byggesten og fantastiske processer. Giv os visdom i vor omgang med jordens ressourcer.**

**Styrk os til at overvinde vort begær, så vi bliver gode forvaltere af din skabning.**

**A:                  Herre, hør vor bøn!**

 **A.        Hjælp os til at indse at vi ikke kan fortsætte med at leve som hidtil. Giv os forståelse af vores ansvar for kloden og alle mennesker på den. Styrk os til handling her hvor vi bor og særligt for verdens fattige.**

**A:                  Herre, hør vor bøn!**

 L:         Almægtige og kærlige Gud, du som alene er vores redning.

**A:        Vi indrømmer at vi ubetænksomt forbruger langt mere end vi behøver. Vi bekender at vi har været sløve til at se konsekvenserne af vores livsstil. Vi bede om tilgivelse for dumhed i omgangen med jordens resurser og liv.**

**A:                  Herre, forbarm dig over os!**

 L:         Almægtige og kærlige Gud, du som kalder, fornyer og sender os i verden.

**A:        Kald os på ny til at være dit folk, din menneskehed, på trods af alt. Forny vore hjerter til efterfølgelse af Kristus i alle livets forhold. Send os i verden som fredstiftere og gode forvaltere af dine gaver.**

**A:                  Herre, vi priser dit hellige navn! Amen.**

 **Sang ”Her er min sang”**

3. Her er min bøn,
o Gud som kender alle;
dit rige komme, lad din vilje ske;
løft Kristus op, som folkenes forsoner
så alle klart din store nåde se.
O, hør min bøn
min Gud og alles skaber;
mit liv jeg gi’r dig, lad din vilje ske.

**Velsignelse**

I uge 34 var det Stillehavet vi bad for i den økumeniske bedecirkel.
Modtag denne velsignelse derfra:

Gå med den styrke du har
Gå enkelt, let og nænsomt
På udkig efter kærligheden
Og må Guds Ånd gå med dig.

*Sammensat af Hanna Smidt, Danske Kirkers Råd. Materiale taget fra:
© ECENs materiale ”Choose Life” 2008. Fordansket af Martin Ishøy
© Klimagruppen: Bøn for skabningen
© ”Her er min sang”. Musik: Jean Sibelius. ’Finlandia’. Tekst: v. 1-2 Lloyd Stone; v. 3 Georgia Harkness. (1934/1939). The United Methodist Hymnal nr. 437. Dansk: Mark Lewis & Ole Birch 1998.*

# Ropet fra en såret jord

**1. Sang (Syng håp 83)**

***Vern og beskytt meg* – Jordens bønn (New Zealand/Sverige)**

1 Vern og beskytt meg, ikke fornekt meg,
barn av min omsorg: Jeg er din mor.
Min nød er din nød, min død er din død,
Kommet fra jorden, blir du til jord.

2 Jeg er din næring, la meg få leve.
Bryt brød med andre, nyt det du får.
Gleden jeg gir deg, den er min egen.
Skoger og sletter blomstrende står.

3 Jeg er ditt livsrom. Ikke forakt meg!
Bruk meg forsiktig, stell mine sår.
Min kraft er din kraft, min prakt er din prakt.
Jeg er din fremtid, år etter år.

4 Gud er vår skaper, kilden til livet.
Syng med det skapte: Herren er stor!
Liv skal beskyttes, ikke forrådes.
Husk, barn av jorden: Jeg er din mor.

*T: Shirley Erena Murray O: Eyvind Skeie
M: Per Harling*

**2. Inngangsord**

I Faderens og Sønnens og Den Hellige Ånds navn.**Amen.**

**3. Tekst: 1 Mos 9, 8-17 (Regnbuepakten)**

1. **Forbønn (HUSTAVLEN)**

**Stemme fra menigheten (S):**Menneske, du som har kunnskap om godt og ondt.
Livet er truet, ta ditt ansvar!

**L**: La oss vende oss til Gud i bønn.
**M** (synger): 

**Oppdag helheten**

**S:** Jorden er en vev uten sømmer
som ingen har rett til å rive i stykker.
 **Forbeder (F)**: Vi kommer fram for deg Gud,
med takk for fellesskapet du har satt oss i.
Takk for alle gode medarbeidere
og for alle som bidrar til at dine hjerteslag høres i verden.
Takk for at du kan bruke oss i arbeid for ditt rike.
Gud, hør vår bønn!

**M*:*** *Alt godt til vårt og andres vel er dine gaver.
I svakhet fremmer du ditt verk,
vår bare kvist skal skyte knopp.* **Sans helligheten
S:** En hellig duft hviler over alt som er til.
Livet skal verdsettes, vernes og elskes.

**F**: Kristus, du som gråter med dem som lider og er redde,
Vi legger fram for deg alle som kjenner at livet er tungt.
Vi ber for de syke og ensomme
Og for dem i blant oss som lever med sorg.
Vi legger fram for deg alle som søker forbønn,
De som trenger hjelp, de som lengter etter kjærlighet.
Vi er ett i deg.
La oss aldri glemme at vi er en del av din kirke på jorden.
Gud, hør vår bønn!

**M:** *Vi løfter våre hender opp i bønn for verden.
La dem som lider finne vern
mot kalde hjerters is og sne.*

**Gled deg over skjønnheten**

**S:** Skaperverket eier sin egen rikdom.
Ingen ting er bare råvarer.
Jordens gaver skal forvaltes med hengivenhet og takk.

**F:** Allmektige Gud, du Hellige Ånd,
du som skaper og gir liv,
vi er del av ditt vakre, men sårbare skaperverk.
Gjør oss til dine medarbeidere,
så jorden kan blomstre og alle som bor her kan høste rikelig.
La oss i våre liv få gjenspeile noe av din herlighet og gavmildhet.
Gud, hør vår bønn!

**M:** *La våre henders nakne tre få blomst og blader.
La våre liv få bære frukt
til legedom for andres sår.***Dyrk sammenhengen**

**S:** Ditt liv er innfelt i jordens liv.
Alt er gitt deg til låns.
Alt skal du overlate til dem som følger etter.

**F:** Gud, alle tider er i din hånd.
Hjelp oss å gjøre vårt i kampen
mot alt som ikke gagner livet.
Gi oss ærefrykt for alt som lever,
for hele det vakre, myldrende mangfold
som hører deg til.
La oss ta imot den frihet og fred
du rekker oss i Jesus Kristus.
Gud, hør vår bønn!

**M:** *Vi venter, efter smertens vår,
din nådes sommer.
Og sorg og glede blir til vekst
med frukt vi ikke selv kan se.*

**Kjemp for rettferdigheten**

**S:** Moder Jord har nok til alles behov,
men ikke til alles grådighet.
Misforholdet mellom fattig og rik
er forakt for menneskeverdet.

**F:** Gud, gjør oss til redskaper for kjærlighet,
fred og enhet mellom folk
uavhengig av status, farge, rang eller tro.
Gi oss å se hverandre og alle dine skapninger
som brødre og søstre.

Vi takker deg for alle humanitære organisasjoner, politiske grupperinger, kirker og trossamfunn som kjemper mot klimaendringene. Vi ber for alle de mennesker og nasjoner som allerede er rammet av forandringene i klimaet. Vi ber om internasjonale klimaavtaler som gir gode vilkår for større klimarettferdighet i verden.
Hjelp oss leve i rettferdighet og fred,
ved vår Jesus Kristus, vår Herre.
Gud, hør vår bønn!

**M:** *Din nådes skaperverk skal skje
i tomme hender.
O Gud, all godhets giver: Kom,
ta bolig i vår fattigdom!*

**Lev i forsoningen**

**S:** Menneske, du som har makt til å ødelegge jordens vev:
Du er kalt til et liv i forsoning!

*Tekst ”Hustavle”: Finn Wagle, 2001
Tekst ”Vi rekker våre hender frem”: Svein Ellingsen.
Melodi: Trond Kverno
Bønn fra avskjedsgudstjenesten for Finn Wagle som Nidaros biskop, 2008. Bearbeidet.*

1. **Velsignelse** (fra Brasil)

Alle: Velsign oss, Gud Fader, med din fornyende nåde.
Velsign oss, Guds Sønn, med din frelsende nåde.
Velsign oss, Guds Hellige Ånd, med din frigjørende nåde.
Og må freden bli feiret på alle våre veier.

© *Antonio Carlos Soares dos Santos, Faculdade de Teologia da Igreja Metodista, Brazil. Oversettelse: Ørnulf Steen, 2006*

1. **Sang (Syng håp2, 54): Med alt på jord er vi forbundet**



# MEDITATIONER

# Æblemeditation over et Guldborgæble

Sid med æblet i hånden.

**1. Hvor kommer æblet fra oprindeligt?**

Æblet er det ældste af de frugtbærende planter af familien Rosacea, og deler slægt med pæren og kvæden og mange andre. Blandt andet skovens og bjergenes vilde frugter, så som alpejordbær og stikkelsbær. Æblets forfader er bær-æblet eller paradisæblet, hvis træer oprindeligt voksede i det sydvestlige Asien. I Turkmenistan, Uzbekistan, Tajikistan, Afghanistan, og over hele Kaukasus-bjergene.

Der har de lokale bønder udviklet og forfinet æblet gennem tusinder af års dyrkning. Lad os i dette øjeblik tænke på dem, og takke æblets mange forfædre for deres arbejde, opfindsomhed og fremsynethed.

Æblet har rejst langt omkring fra sit udgangspunkt. Der er blevet udgravet spor efter æbletræer i stenalderbosætninger i Schweitz. Ligesom så mange andre fødevarer, så har æblet fået masser af hjælp til at blive spredt: Æblekerner er blevet blæst med vinden, har sat sig i en rævs pels, blevet spist af fugle og skidt ud langt væk, samlet op af en rejsende og bragt med hjem, syet ind i jakkefor af folk på flugt fra krig og nød. Æblet rummer alle disse rejser. Lad os i dette øjeblik tænke på dem, og takke alle disse rejsende for deres hjælp med at sprede æblet på jorden.

**2. Hvordan denne bestemte sort er blevet til**

Det æble som du sidder med her, er af sorten Guldborg og er et dansk frøsået æble. Navnet er efter landsbyen Guldborg på Lolland og fra før 1870. Det er blevet udbredt fra Guldborghave Frugtplantage af plantageejer Otto Nielsen. Der vides ikke noget om, hvordan han har fundet den, men der er ikke noget der tyder på at det er en udenlandsk sort.

Lad os i dette øjeblik tænke på alle de æbledyrkere som Otto Nielsen og de forskere, der tålmodigt har udvalgt og opfostret de æblesorter, vi kender i dag. Lad os tænke på alle de frøsamlere, plantagepassere og dyreavlere, der har arbejdet så ihærdigt mod en drøm, som de vidste, at de ikke ville kunne nå at se realiseret i deres egen levetid.

**3. Hvordan de biologiske kredsløb spiller sammen om at skabe det**

Om ikke så længe, i efteråret, begynder bladene at falde af æbletræerne. Hele sommeren igennem har disse blade åndet, og omdannet sollys til al den sødme, der er samlet i det æble, som du nu holder i hånden. Det tager åndedrættet fra 40 blade at puste liv i et æble. Når de trækker vejret, udånder æblebladene al den væde, som de har trukket op gennem træets rødder dybt under jorden. Et enkelt udvokset æbletræ udånder 15 tons vand tilbage til atmosfæren i løbet af en sæson. Hvert æble er resultatet af dette åndedrag.

Lad os i dette øjeblik trække vejret dybt ind og ud sammen med æbletræet og mærke den luft, der er tung af æblets væde. Og lad os takke æbletræet for, at det gennem selve dets liv fornyer planeten og fylder vores liv med sødme.

Snart giver æbletræernes blade slip og svæver tilbage til jorden, hvor de bliver nedbrudt til deres rige bestanddele af vinterens regn og muldens alsidige organismer. Denne skjulte verden under vores fødder er fyldt af endeløst hemmelighedsfuldt arbejde, hvor unavngivne og utalte væsener bidrager til vores overlevelse. Vi er alle afhængige af den levende muld. I hver eneste håndfuld jord er der milliarder af organismer, der vokser, formerer sig og dør. Æblet består af alle disse liv.

Lad os i dette øjeblik tænke på alle de naturlige kredsløb af vækst og forfald, og alle disse skjulte skabere af jordens hud, fællesskaberne af bakterier, protozoa og nematoider, svampene, skimlen og gærkulturerne, bænkebiderne, regnormene og edderkopperne, billerne og muldvarpene.

Hold æblet op og nyd dens duft. Mærk dets glatte, solvarmede overflade mod din hånd. Forestil dig, hvordan bierne har besøgt æbleblomsterne om foråret og har bestøvet dem for at skabe den frugt du nu holder i hånden. I løbet af sit liv kan en enkelt honningbi producere en teskefuld honning. Hver eneste dråbe bliver omhyggeligt gemt væk i bikubens indre. Æblet rummer også denne arbejdsomme bi.

Lad os i dette øjeblik tænke på hendes utrættelige søgen efter sødme. Og lad os også huske alle de andre bestøvere; sommerfuglene, natsværmerne og flagermusene, der alle er med til at brødføde os gennem deres evige jagt på en flygtig rus.

**4. Hvor disse bestemte æbler er blevet dyrket — og af hvem**

Disse æbler er dyrket af Laust S. Jensen på Vesterled Frugtplantage på Fejø. Fejø er en lille ø i Smålandsfarvandet knapt et kvarters sejlads fra Kragenæs på Lolland. Laust Jensen har trådt sine barnesko i plantagen, som han overtog fra sin far, Thorvald. Laust er en ildsjæl, der gør sig umage. Han gør meget ud at finde de helt rigtige sorter, sortere frugterne og plukke dem på det helt rigtige tidspunkt.

Øens beliggenhed og æblemandens ildhu er med til at gøre Fejø æbler så gode. Fejøs klima er ideelt til frugtavl. Kombinationen af ca. 200 flere solskinstimer end landsgennemsnittet, det milde forår uden sen nattefrost, lysreflektionerne fra det omkringliggende hav samt godt håndværk giver frugt af en høj kvalitet.

Lad os i dette øjeblik tænke på de landmænd, der forstår værdien af modne frugttræer og nødvendigheden af at beskytte og pleje dem. Og lad os tænke på landbrugsarbejderen, der plukker æblerne og de unge frivillige og nysgerrige, der kommer til gårdene for at leve og lære.

**5. Hvordan det er blevet købt og transporteret fra landet til byen og hvordan det er endt her, i vores hænder.**

Vesterled Frugtplantage har eget pakkeri med et af markedets mest moderne og skånsomme sorteranlæg. Inden frugten når sorteranlægget overbruses den med rent vand for at skylle støv og andre urenheder bort. I modsætning til mange andre pakkerier benyttes ikke automatiske kassefyldere og al frugt lægges fra sorteranlæg i kasser i hånden, for at sikre at frugten ikke beskadiges.

Frugt fra Lausts plantage er en eksklusiv Irma-vare. Irma sælger mere end 1.800 tons Fejø æbler hvert år. De sælges bl.a. i løsvægt, så man bliver fri for at købe mere frugt, end man har brug for.

Transporten fra pakkeri til Irma gøres nænsomt og al transport foretages i egen, klimakontrolleret lastbil med erfarne chauffører bag rattet.

Æblet du sidder med er ikke økologisk, men købt fordi det er dansk. De økologiske æbler i Irma kom fra Argentina, og Det økologiske råd anbefaler at man hellere køber danske ikke-økologiske æbler fremfor udenlandske økologiske æbler, da disse kan være sprøjtet med kobber. Vesterled Frugtplantage dyrker både økologisk og Dansk I.P. frugt, hvilket betyder at kemikalieforbruget holdes på et absolut minimum til gavn for både dem der spiser frugten og miljøet.

Maria og jeg har skyllet alle æblerne i rent vand i køkkenet på 4. sal.

Lad os i dette øjeblik tænke på alle dem, der har været med til at sørge for, at æblet er nået fra landmanden her til din hånd. Og lad os tænke på os, hver gang vi står i en valgsituation og skal afveje, hvilke fødevarer vi indkøber og indtager.

**7. Afslutning**

Tag en bid af dit æble og smag det. Og som du gør det, så smag på alle de millioner af handlinger, der i et net af forbindelser på tværs af tid og rum netop nu forbinder os med hinanden og med jorden. Æblet indeholder alle disse ting. De er al den sødme og skønhed. Lad os i dette øjeblik tænke på alt det, som vi modtager i form af dette æble og nyde frugten af alt dette arbejde og al denne gode vilje.

*Af Hanna Smidt. Efter inspiration fra Andreas Lloyds ’Meditation på et æble’*

# Guidet meditation med Kristuskransen med den grønne perle

*Kristuskransen er en bedekrans, som er udviklet af den svenske biskop Martin Lønnebo. Perlerne symboliserer det centrale i den kristne tro og livet i Jesu fodspor. Det er en vej mod et fuldt udfoldet liv i overensstemmelse med Skaberens hensigt.
Der er tolv perler med betydning og seks stilhedsperler til tilegnelse, meditation og selvransagelse. Den grønne perle er den første af tre hemmelighedsperler. Den er ny, men betydningen af den har altid ligget implicit i de andre perler. Kransen kan bruges personligt og på vegne af menneskeheden*

Meditationen har fokus på besindelse på vores ansvar som forvaltere af Guds skaberværk.

**1. Berør Gudsperlen.** Gud er Skaberen og Kilden til alt liv. Gennem skaberværket kan vi fornemme Guds nærvær, magt og skønhed.
 **2. Berør stilhedsperlen** og besind dig på Guds nærvær. På indåndingen, tænk - Gud i mig. På udåndingen - jeg i Gud.

**3. Berør Jeg-perlen. "**Du har gjort os kun lidt ringere end Gud, med herlighed og ære har du kronet os. Du har gjort os til herskere over dine hænders værk, alt har du lagt under vore fødder." (efter Salme 8,6-7) Du er skabt i Guds billede til at være forvalter over jorden og dens ressourcer. Som gartner i Guds skaberværk - til at herske som Gud vil gøre det. Besind dig på din værdighed og dit ansvar som menneske.

**4. Berør overrgivelsesperlen.** Stedet for selvransagelse og syndsbekendelse.  "Adam, hvor er du - hvad har du gjort?"På hvilken måde lever du ikke i overensstemmelse med det ansvar, du har fået betroet? Det kan være i form af en uforsonlighed med et andet menneske, i forhold til din livsstil eller forbrug af ressourcer.  Bekend dine svigt, din ubevidsthed og tilbøjelighed til at udnytte omgivelserne til egen fordel.  Bekend menneskehedens grådighed - at vi begærer og udnytter til egen fordel, på andres og naturens bekostning. I stedet for at tjene og forvalte med omhu.

**5. Berør stilhedsperlen.** På udåndingen - giv slip. På indåndingen - modtag tilgivelse og fred.

**6. Berør ørkenperlen**. Askesens sted. Stedet for træning af den åndelige bevidsthed og selvbeherskelse. Hvor du lærer enkelhed og at søge Giveren frem for gaverne. Jorden, menneskeheden og naturen lider under menneskets grådighed. "Hele skabningen sukker og vånder sig. Og venter med længsel på, at Guds børn skal åbenbares." (Efter Rom 8.18-22)

**7. Berør stilhedsperlen.** Tag smerten på dig - giv på udåndingen slip og indånd Guds nærvær.

**8. Berør bekymringsløshedsperlen. "**Kom til mig, du som er træt og bærer på tunge byrder. Tag mit åg på dig, det er gavnligt! Så skal du finde hvile." (efter Matt 11.28-29). Du bærer ikke hele ansvaret for verdens smerte og ubalancer. Vid, at Jesus bærer åget sammen med dig. Husk at glæde dig over skaberværkets skønhed. Bevar den indre frihed, glæde og fred og lad alle dine gerninger og aktiviteter udspringe af denne hvile i Gud.
 **9. Berør stilhedsperlen**. Udånd uro og bekymring. Indånd fred og glæde.

**10. Berør første kærlighedsperle**. Gud skabte verden i kærlighed og til kærlighed. Således elskede Gud verden, at han sendte sin Søn - for at føre menneskeheden og skaberværket tilbage til den oprindelige hensigt.

**11. Berør den anden kærlighedsperle.** Perlen for efterfølgelse. Følg Jesus og stræb efter at leve i pagt med den lovmæssighed, den Logos, der findes i dit hjerte og i naturen.

**12. Hold på begge kærlighedsperler.** På indåndingen - modtag Guds kærlighed. På udåndingen - lad den strømme videre til dig selv, til nærmeste relationer, naturen og dine medskabninger. Hvor strømmer kærligheden naturligt hen? Hvad føler du dig tilskyndet til at gøre?

**13. Berør den grønne perle.** Perlen minder om dit ansvar for skaberværket og økologisk bevidsthed. På hvilke områder kan du (din familie, gruppe eller menighed) bedre leve i overensstemmelse med naturen? Sæt gerne nogle konkrete mål.

**14. Berør de to hemmelighedsperler.**  Kaldes også for forbønsperler. Rummer dine inderste anliggender, din længsel og intension. Du kan bede for et særligt område eller problematik på jorden.

**15. Berør nattens perle.** Tomhedens perle - for den dybeste krise - giv slip, lad dig rense. Natten er et værn mod overfladisk aktivisme. Slip dine illusioner og lad dig forme af Guds vilje. Jesus brød mørkets magt i verden - lad det ske for dig, i dig og gennem dig.
 **16. Berør stilhedsperlen.** På udåndingen - giv slip på mørke. På indåndingen - indånd lys.
 **17. Berør opstandelsesperlen.** Det fuldt bevidste liv i Guds lys. Et liv i tjenende kærlighed og med opmærksomhed på dine omgivelser. Lad Guds billede og Guds vilje folde ud i dig og gennem dit liv. Lev frimodigt!

**18. Berør stilhedsperlen.** På udåndingen - giv slip på mørke og bekymring. Indånd lys og håb.
 **19. Berør Gudsperlen.** Symboliserer genoprettelse af Guds oprindelige plan for skaberværket og menneskeheden. Den nye himmel og den nye jord, hvor der ikke er smerte, tårer og længsel, men hvor Gud er alt i alle. "Lad dit Rige komme, din vilje ske!"

Amen.

*Lene Skovmark, præst og åndelig vejleder, www.aabentland.dk*